CELEX: 62022TN0222
Language: lt
Date: 2022-04-22 00:00:00
Title: Byla T-222/22: 2022 m. balandžio 22 d. pareikštas ieškinys byloje Engineering – Ingegneria Informatica / Komisija ir REA

2022 6 20   
            
            
               LT
            
            
               Europos Sąjungos oficialusis leidinys
            
            
               C 237/67
            
         
      2022 m. balandžio 22 d. pareikštas ieškinys byloje Engineering – Ingegneria Informatica / Komisija ir REA
      
      (Byla T-222/22)
      (2022/C 237/87)
      Proceso kalba: italų
      
         Šalys
      
      
         Ieškovė: Engineering – Ingegneria Informatica SpA (Roma, Italija), atstovaujama avvocati S. Villata, L. Montevecchi ir C. Oncia
      
         Atsakovės: Europos Komisija, Europos mokslinių tyrimų vykdomoji įstaiga
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti niekiniais, neteisėtais ar negaliojančiais arba panaikinti: a) 2021 m. gruodžio 21 d. Europos Komisijos (Directorate-General for Research & Innovation, Directorate H – Common Implementation Centre H.2 – Common Audit Service) raštą „Letter of Conclusion – ref. Ares (2021) 7900224“ – ref. CAIA389007; b) Final Audit Report, pridėtą prie „Letter of Conclusion Ares (2021) 7900224“; c) 2022 m. vasario 23 d. Europos mokslinių tyrimų vykdomosios įstaigos „Confirmation Letter REA. C – Future Society C.2 – Secure Society“ (Reikalavimo raštas); d) 2022 m. vasario 23 d. Europos mokslinių tyrimų vykdomosios įstaigos debetinis dokumentas Nr. 3242202693 (Debetinis dokumentas);
               
            
                  —
               
               
                  pripažinti, kad išlaidos, kurios pagal Dogana Grant Agreement nėra laikomos „Eligible Costs“, yra tinkamos finansuoti ir dėl to, nustatydama bendrą toje sutartyje numatytų dotacijų sumą, Engineering turi teisę į šias išlaidas atsižvelgti ir kad bet kuriuo atveju Komisija neturi teisės tos sumos susigrąžinti;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas: Europos Komisija ir Europos mokslinių tyrimų vykdomoji įstaiga klaidingai taikė Grant Agreement, kurį ta įstaiga sudarė su ieškove, nuostatas.
                  
                              —
                           
                           
                              Šiuo atžvilgiu teigiama, kad reikalavimo raštas ir debetinis dokumentas grindžiami Europos Komisijos atlikto audito rezultatais, dėl kurių prie reikalavimus atitinkančių išlaidų, kaip jos suprantamos pagal Grant Agreement, sudarytą su ieškove ir suteikiantį teisę į jame numatytas dotacijas, neteisėtai nepriskirtos premijos darbuotojams, išmokėtos remiantis bendraisiais tikslais.
                           
                        
            
                  2.
               
               
                  Antrasis ieškinio pagrindas: pažeisti ieškovės teisėti lūkesčiai.
                  
                              —
                           
                           
                              Šiuo atžvilgiu teigiama, kad tokiame dotacijų programų, kuriose dalyvavo ieškovė, (visų pirma „Septintosios bendrosios programos“) kontekste atlyginimo sistemą, kuri atmesta ginčijamais dokumentais, Europos Komisija išnagrinėjo ir patvirtino be išlygų.
                           
                        
                              —
                           
                           
                              Todėl nepagrįstas Institucijos atliktas premijų tinkamumo vertinimo pakeitimas pažeidžia teisėtų lūkesčių principą, kurį ne kartą patvirtino Teisingumo Teismas ir šis teismas.
                           
                        
            
                  3.
               
               
                  Trečiasis ieškinio pagrindas: klaidingas Grant Agreement Dogana ir jo sutartinių nuostatų aiškinimas, nes dėl pirmame pagrinde nurodytų motyvų atmestos reikalavimus atitinkančios išlaidos remiantis paties susitarimo tekstu.